Na temelju članka 90. Zakona o proračunu (Narodne novine, broj 87/08, 136/12 i 15/15) i članka 35. Statuta Grada Ivanić-Grada (Službeni glasnik, broj 02/2014), Gradsko vijeće Grada Ivanić-Grada, na svojoj \_\_. sjednici održanoj dana \_\_\_\_ 2015. godine, donijelo je

**O D L U K U**

**o davanju suglasnosti na sklapanje Ugovora o dugoročnom kunskom kreditu u iznosu od 2.500.000,00 kuna s Privrednom bankom Zagreb d.d.**

Članak 1.

Daje se suglasnost Upravi-direktoru Društva na sklapanje ugovora o kreditu pod slijedećim uvjetima:

|  |  |
| --- | --- |
| **1. Iznos i valuta** | **2.500.000,00 HRK** |
| **2. Vrsta posla** | Kredit dugoročni - kune |
| **3. Namjena posla** | A0224, Za obrtna sredstva  Podmirivanje obveza prema dobavljaču. |
| **4. Krajnji rok korištenja** | 30.09.2015. g. |
| **5. Način korištenja** | Isplata na račun dobavljača Kapitel d.o.o. HR0923400091110402329. |
| **6. Način vraćanja** |  |
| **6.1. Učestalost** | mjesečno |
| **6.2. Datum prvog obroka** | 31.10.2015. g. |
| **6.3. Datum zadnjeg obroka** | 30.09.2018. g. |
| **6.4. Broj obroka** | 36 |
| **6.5. Krajnji rok vraćanja** | 30.09.2018. g. |
| **7. Kamata** |  |
| **7.1. redovna** | promjenjiva, TZMF182d + 4,200000 p.p., godišnje |
| **7.1.1. način obračuna** | mjesečno |
| **7.2. u razdoblju korištenja** | u visini i na način kao redovna |
| **7.3. zatezna** | u visini zakonske zatezne kamatne stope |
| **8. Metoda obračuna** | Linearno: stvarni broj dana u mj./stvarni broj dana u godini |
| **9. Naknade** |  |
| **9.1. za obradu zahtjeva** | 0,150000 %, jednokratno, najmanje HRK 1.000,00 |
| **9.2. za odobrenje kredita** | 0,600000 %, jednokratno, najmanje HRK 500,00 |
| **9.3. za odobreni i neiskorišteni iznos kredita** | 0,500000 % godišnje, mjesečno, najmanje HRK 1.000,00 |
| **9.4. za prijevremenu otplatu kredita** | 2,000000 %, jednokratno, najmanje HRK 1.000,00 |
| **10. Osiguranje povrata - opis** |  |
| **10.1. Mjenica** | 1 (jedan) komada bjanko vlastitih akceptiranih mjenica 'bez protesta' Klijenta, uz mjenično očitovanje. |
| **10.2. Zadužnica** | 1 (jedna) zadužnica Klijenta |
| **11. Posebne ugovorne obveze** | Klijent se obvezuje sve tražbine s osnova ove Odluke, a posebno s osnova glavnice, redovne kamate, zatezne kamate, naknada i troškova, platiti na dan dospijeća tražbina direktnim terećenjem svog transakcijskog računa koji ima otvoren kod Banke odnosno drugog računa po određenju Banke o čemu će ga Banka pisano obavijestiti, i to davanjem elektroničkog naloga za plaćanje od strane Banke, bez njegove posebne suglasnosti. |
|  | Klijent se obvezuje obavljati 100% svog kunskog platnog prometa preko transakcijskog računa otvorenog u Banci i 100% svog deviznog platnog prometa preko računa otvorenih u Banci. |

Članak 2.

Kredit će se koristiti za rješavanje dijela potraživanja dobavljača Kapitel d.o.o. Ivanić-Grad po osnovi investicije izgradnje kanalizacije i pješačke staze u naselju Bunjani, Općina Križ.

Članak 3.

Kredit će se otplaćivati iz prikupljenih sredstava naknade za razvoj na području Općine Križ koju prikuplja Vodoopskrba i odvodnja Ivanić-Grad d.o.o. mjesečno, a ako tako prikupljena sredstva neće biti dostatna za otplatu kredita, kredit će se otplaćivati iz sredstava proračuna Općine Križ.

Sukladno stavku 1. ovog članka Općina Križ se obvezuje potrebita sredstva iz proračuna za otplatu obroka kredita dostavljati Vodoopskrbi i odvodnji Ivanić-Grad d.o.o. najkasnije na dan dospijeća svakog pojedinog obroka kredita.

Članak 4.

Ova Odluka stupa na snagu danom objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist